( 60 ) 
Seigneurie Illustrissime, ne le méritant aultrement en son 
endroict, tant il a désir de luy faire humble service et plaisir 
aux siens. 
Tout le temps que nous demeurasmes à Lisbonne, le conte 
fut festoyé par bancquets hors du palais quatre fois : asçavoir 
au lougis de Don Edouard *, au lougis de Don Constantin 2 (et 
icy ilz furent appellés tous les gentilhommes de Son Altèze), 
au lougis de l’Ambassadeur (et y furent toutes les dames), et au 
lougis de Damianus a Goes , auquel lieu j’estois invité avec 
plusieurs aultres gentilhommes. 
Icy je feray une petite disgression, et diray que le jour que 
se fit le bancquet de Don Constantin, que fut magnificque et 
opulent, ce fut le vendredy veille de Nostre-Dame en septem¬ 
bre; mais, quoy que ce fût que nous y mengeâmes, nous 
fumes plus de huict quilz en rapportarent un fluz de ventre 
estrange avec vomissement, et estoit de ce nombre le conte 
Charles de Mansfelt et Camargo 3. Mais moy j’en heu une si 
estrange atteincle, que je ne pensois jamais mieulx mourir, 
me durant incessamment le fluz et le vomissement, dois les 
vin heures du soir jusques aux six du matin, et la plus part 
avec sang tout peur d’ung coustel et d’aultre : tellement que me 
trouvant fort débile le lendemain, qu’estoit le jour de la Nostre- 
Dame et le jour que Damianus a Goes faisoit son banquet, je 
n’y pus estre; il m’envoya visiter deux ou trois fois par son 
filz le docteur. Et ay parlèr à lui deux ou trois fois en court : 
il se monstre grandement serviteur de Sadicte Seigneurie 
Illustrissime, et me pria de luy présenter ses humbles recom¬ 
mandations. Il se faict fort vieulx. Et son aultre filz, qu’a 
demeuré en ceste ville, il est pour le présent aux Indes. 
Pour retourner à mon propos, toute la reste des aultres jours 
le conte ne s’empescha sinon à faire visites, et ce pendant tenir 
1 Édouard de Portugal, duc de Guimaraès, frère de la mariée. 
2 Constantin de Bragance, oncle maternel de la princesse. 
3 Antonio Camargo, gentilhomme espagnol, attaché à la maison de la 
gouvernante. 
